Lav et referat af nedenstående tekst:

Tekst:
Elisabeth Knudsen er godt og grundigt forarget over plakaten for den nye Klovn-film. - Jeg synes, det er et halvpornografisk billede, der bliver smækket op i hovedet på en, siger hun. Lige nu hænger plakaten for den aktuelle Klovn-film til skue i flere busskure rundt om i Aalborg. På plakaten ligger de to hovedpersoner fra filmen "Klovn Forever", Casper Christensen og Frank Hvam, nøgne med blikket rettet mod hinandens kønsdele. Det blev for meget for Elisabeth Knudsen, der siden har bedt firmaet, som opsætter plakaterne, om at fjerne plakaten fra det busskur, hvor hendes tre børn i alderen 6-12 år hver dag venter på bussen. - Når man er ude i det offentlige rum, bør det være sådan, at det, der hænger i busskurene, er noget, som både børn og voksne kan tåle at se på, siger hun. Også på sin Facebookprofil har hun opfordret venner og bekendte til at klage til forbrugerombudsmanden over plakaterne. Hun håber, at det kan være med til helt at få fjernet plakaterne fra det offentlige rum. Hun efterlyser desuden en ordning, hvor man hurtigt kan anmelde for eksempel en reklameplakat, hvis man finder den upassende. Men det ønske kommer hun næppe langt med, hvis man spørger formanden for folketingets kulturudvalg. - Jeg tror ikke, at det er den rette vej at gå. Det her må vi tåle og så må vi stemme med fødderne i forhold til de ting, som vi ikke bryder os om, siger Orla Hav (S). Selvom Elisabeth Knudsen har fået fjernet Klovn-plakaten i det lokale busskur, fortsætter hun kampen mod upassende reklamer på gader og stræder. Også selvom hun erkender, at man i princippet blot kan kigge den anden vej, hvis man støder på en plakat, som man finder stødende. - Men når vi er ovre i sådan noget halvpornografisk, så synes jeg vi må sige, at det må folk glo på i deres egen stue, hvis de vil det, siger hun.

Referat:
En mor fra Aalborg blev så forarget over plakaten for den nye Klovn-film, at hun fik den fjernet fra det lokale busskur og har klaget til forbrugerombudsmanden over plakaten.